Alku oli hankala, koska junamme oli myöhässä eivätkä lähettämäni tekstiviestit menneet perille. Meitä kärsivällisesti odottaneen siivoojan avulla pääsimme kuitenkin sisään. Itse asunto on tilava, ja erilliset makuuhuoneet (leveät sängyt voi jakaa kahdeksi sängyksi per huone) ja kylpyhuoneet sopivat esim. kaveriporukalle. Etenkin kylpyhuoneet olivat toimivia, kunhan saimme kuumaa vettä ("joku" oli kääntänyt kuumavesivaraajan pois päältä). Huoneistoon johtaa paljon portaita ja myös asunnossa itsessään on portaita, joka kannattaa huomioida. Sisustus on perus-Ikeaa mutta ihan siisti ja toimiva - Napolin vanhassa kaupungissa ei paljon sisällä oleskella. Ravintoloita ja iltabaareja on joka kadulla asunnon ympärillä, ja graffitin peittämät kapeat kujat ovat tunnelmallisia - kuitenkin ihan turvallisia! Lähtiessä Claudio tilasi ystävällisesti yhdelle meistä lentokenttätaksin ja auttoi hyvän ruokapaikan varaamisessa. Toimiva ja tilava asunto, kunhan varautuu skandinaavien ja eteläeurooppalaisten temperamenttien yhteensovittamiseen! :)